આજે BAPS શ્રી સ્વામિનારાયણ મંદિર માત્ર આસ્થાના પ્રતિક તરીકે જ નહિં શિક્ષણ, સેવા અને સમર્પણની ભાવના સાથે બ્રિટનના દરેક ક્ષેત્રે પોતાનું યોગદાન આપી રહ્યું છે. તા. ૨૨-૨૩ના રોજ BAPS સ્વામિનારાયણ મંદિરની હવેલીમાં યોજાયેલ શાનદાર અને મનોરમ્ય ઉજવણીના પ્રારંભે એક કિશોર સુંદર રીતે સુશોભિત કરાયેલ દિવો પકડીને મંદિરમાં ઉભો હતો અને તેજ સમયે દરવાજા ખુલે છે અને સભાખંડના સ્ટેજ પર વિશાળ પડદા પર ભગવાન સ્વામિનારાયણની મનોરમ્ય મૂર્તિના સૌને દર્શન થાય છે.